**Benjamin Pitkänen** (s. 20. maaliskuuta 1997 Yhdistynyt kuningaskunta) on suomalainen vegaaniaktivisti ja yksi eläinoikeuksia puolustavan Viral Vegans -yhdistyksen perustajajäsenistä. Viral Vegans -yhdistys kannustaa kaikkia ryhtymään vegaaneiksi. Pitkänen vierailee kouluissa ja vaikuttaa sosiaalisessa mediassa rohkaisten muitakin kansalaisaktivismiin eläinoikeuksien puolesta.

Pitkäsen tavoitteena on, että maailmassa ei olisi eläintuotantoa, eikä eläimiä tapettaisi. Pitkänen toivoo, että Suomen peltoalaa vapautettaisiin kasvinviljelylle rehuviljelyn sijaan ja että eläimillä olisi lakiin kirjatut perusoikeudet. Pitkänen korostaa kasvipohjaisen ruokavalion helppoutta. 

Hänen julkiset vegaanitempauksensa ovat myös herättäneet huomiota, ja hän on ollut toimintansa seurauksena myös putkassa. Pitkänen on ehdolla vuoden vegaanivaikuttajaksi 2022 ja on valittu Changemaker of the Year -palkinnon saajaksi vuonna 2022. 

Pitkänen pitää varmana, että suomalaisen ruuantuotannon tulevaisuus on kasvipohjainen, ja Pitkänen puhuu reilusta ja hallitusta siirtymästä: "Luottaisin Luonnonvarakeskukseen, joka selvästi sanoo, että me voisimme tuottaa ruoantuotantomme täysin kotimaisella kasviproteiinilla. Samalla voisi vapauttaa puolet peltopinta-alasta ja metsittämällä ne. Uudet metsät toimisivat hiilinieluna, eikä olisi lehmiä, jotka tuottavat paljon metaanipäästöjä ja kiihdyttävät erokriisiä".

Hän on myös homo-seksuaali ja hän tuo sitä eniten esille tiktoks videoissaan ja hän puolustaa seksuaali vähemmistöjen puolta

Tausta
------

Pitkänen on syntynyt Yhdistyneessä kuningaskunnassa vuonna 1997 ja hän on asunut lapsuudessaan Keski-Aasiassa. Suomeen hän muutti 14-vuotiaana. Pitkänen opiskelee Helsingin yliopiston valtiotieteellisessä tiedekunnassa talous- ja sosiaalihistoriaa.

Pitkänen kertoo elämänsä muuttuneen, kun hän katsoi *Earthlings*-dokumenttielokuvan. Dokumentti kuvaa sitä, miten ihminen käyttää muita eläimiä lemmikkeinä, ruuantuotannossa, viihteessä ja tieteellisessä tutkimuksessa. Elokuvan katsomisen jälkeen Pitkänen ei kertomansa mukaan löytänyt mitään järkevää argumenttia lihansyönnille tai eläinten hyväksikäytölle ja ryhtyi vegaaniksi.

Aktivismi
---------

Pitkänen harjoittamassa katuaktivismia kyltin kanssa
Pitkänen nousi julkisuuteen, kun hän nukkui marraskuussa 2021 kolme yötä Helsingin Itäkeskukseen tuolloin avatun KFC-ravintolan ulkopuolella. Avajaisissa Pitkänen piti veganismia tukevan puheen ravintolan edustalla. Vartijat poistivat Pitkäsen nopeasti paikalta ja hän päätyi putkaan. Pitkänen kertoo tekevänsä aktivismia lain rajoissa. Hän on tehnyt KFC-puheeseen liittyvästä kiinniotosta kantelun eduskunnan oikeusasiamiehelle.

Pitkänen on houkutellut opiskelijaravintolan edessä ohikulkevia ihmisiä katsomaan VR-laseilla eläintiloilta ja teurastamoilta kuvattua materiaalia. Tempauksellaan Pitkänen pyrki tekemään ruuantuotannon prosessia näkyväksi ja osoittaa, että kyse on eläimistä, jotka kokevat kipua ja kärsimystä. Kesällä 2022 Pitkänen piti puheen eläinten oikeuksista Atrian Sikala-Showroomissa Kauhajoella. Pitkänen poistettiin tällöinkin paikalta.

Pitkänen käy kouluissa puhumassa eläinoikeuksista ja veganismista sekä vaikuttaa aktiivisesti yhteiskunnalliseen keskusteluun julkisuudessa muun muassa katuaktivismilla sekä vierailemalla television keskusteluohjelmissa ja eri medioissa. Pitkäsen aktivismista on tehty myös dokumentti ja hän juontaa omaa podcastia.

Lähteet
-------

1. 1 2  Benjamin Pitkänen Instagramissa : "Täytin tänään 25-vuotta. *Instagram*.  20.3.2022. Viitattu 12.1.2023.
2. 1 2 3 4  Parikka, Valtteri: Benjamin Pitkäsen elämä mullistui, kun vartijat raahasivat hänet KFC:ltä – Nyt ehdoton vegaani johtaa yliopiston "vallankumousta" *Helsingin Sanomat*.  17.9.2022.
3. 1 2  Benjamin Pitkänen *benjaminpitkanen.fi*.
4. 1 2  Paastela, Kaisa: "KFC-Benjamin", 25, ei lopeta aktivismia ennen kuin Suomi siirtyy veganismiin – "On iso ristiriita, jos joku sanoo rakastavansa eläimiä samalla kun syö niitä" *Helsingin Uutiset*.  18.5.2022.
5. 1 2 3 4 5  Kursi, Olli-Pekka: KFC-ravintolan edustalla protestoinut vegaaniaktivisti Benjamin Pitkänen haluaa puhua siitä, mistä ei haluta puhua: Jos kukaan ei suutu, mikään ei muutu *Yle Uutiset*.  22.1.2022.
6. ↑  Kimmo Brandt: Benjamin Pitkänen korostaa kasvipohjaisen ruokavalion helppoutta - vegaanihaasteeseen voi tarttua läpi vuoden *Turun Sanomat*.  15.1.2023. Viitattu 22.1.2023.
7. ↑  VegeAwards: Ruoan tulevaisuus on täällä, me palkitsemme sen tekijät! *VegeAwards*.  1.1.2023. Vegeawards. Viitattu 22.1.2023.
8. ↑  Ulla Nord: From vegan activism to empowering young women *Ashoka Nordic*.  8.2.2022. Ashoka Nordic. Viitattu 22.2.2023.
9. ↑  Heikki Peltokangas: Vegaaniaktivisti ja nautatilallinen väittelivät - MTK:n nautaverkoston Isomäki näkee "ruuantuotannon kansallisena huoltovarmuuskysymyksenä"  1.12.2022. Ilkka Pohjalainen. Viitattu 28.12.2022.
10. ↑  Alanne, Joonas: "Te ette voi viedä minua pois" - Kana-Benjamin aiheutti selkkauksen jättisikalan tapahtumassa *Iltalehti*.  20.6.2022.
11. ↑  Tiina Örn: Tappouhkauksia sanomansa vuoksi saavan Benjamin Pitkäsen, 25, esitys veti yleisön hiljaiseksi Tikkurilan lukiossa - "On hyvä, että silmät avautuvat" *Vantaan Sanomat*.  6.10.2022. Viitattu 28.12.2022.
12. ↑  Hannu Kauhanen: Joensuun torilla näytettiin eläintuotantoon julmaa ja lähes aina piilotettua puolta - "Me emme pysäyttele ihmisiä, vaan jos joku pysähtyy katselemaan, voimme alkaa keskustella hänen kanssaan" *Karjalainen*.  6.7.2022. Viitattu 28.12.2022.
13. ↑  "Täynnä kuolemaa, vaikka söisit vain munia" – KFC-protestoija Benjamin näyttää surulliset kuvat *Iltalehti*.  18.11.2021.
14. ↑  Sanna Ukkola Live - Benjamin Pitkänen *YouTube*.  16.12.2021.  (englanniksi)
15. ↑  Ariel Neulaniemi: Vegaaniaktivisti kritisoi MTK:ta Kari Kuulan kolumnin innoittamana Radio Deissä: "Suomessa Saatanan kätyri on ehdottomasti MTK" *Seurakuntalainen*.  19.11.2022. Viitattu 28.12.2022.
16. ↑  YleAreena: Benjamin Pitkänen, meidän aika *YleAreena*.  20.10.2022. Viitattu 28.12.2022.
17. ↑  Viral Vegans: Vegaaneista tykkään *Spotify*.  2.2.2022. Viitattu 28.12.2022.

Aiheesta muualla
----------------

* Kuvia tai muita tiedostoja aiheesta **Benjamin Pitkänen** Wikimedia Commonsissa

* Benjamin Pitkäsen kotisivut